Publication: Magyar Közlöny
Issue: MK-2003-126 (Year: 2003, Number: 126)
Era: 1990-2004
Section: j) pontjában foglalt jogkörében eljárva az iraki válság rendezése érdekében tett erõfeszítésekhez történõ magyar katonai hozzájárulásról szóló 65/2003. (VI. 3.) OGY határozatot (a továbbiakban: Határozat) a következõk szerint
Paragraph Index: 1144

1. Az Alkotmánybíróság megállapítja: az Országgyûlés mulasztásban megnyilvánuló alkotmányellenességet idézett elõ azzal, hogy nem szabályozta törvényben az Alkotmány 21. § (2) és (3) bekezdésének megfelelõen az Országgyûlés állandó és ideiglenes bizottságai vizsgálati tevékenységének rendjét, és nem teremtette meg az országgyûlési bizottsági vizsgálatok hatékonyságának törvényi feltételeit. Mulasztásban megnyilvánuló alkotmányellenesség áll fenn továbbá azért is, mert az Országgyûlés nem biztosította törvényben, hogy az országgyûlési bizottsági vizsgálatok során az Alkotmány 61. § (1) bekezdésének megfelelõen érvényesüljön a közügyek megvitatásának szabadsága; az Alkotmány 54. § (1) bekezdésének és 59. § (1) bekezdésének megfelelõ védelemben részesüljenek a személyiséget és a magánszférát védelmezõ jogok; valamint az Alkotmány 57. § (5) bekezdésével összhangban lévõ jogorvoslati lehetõség álljon rendelkezésre a vizsgálati tevékenységet folytató országgyûlési bizottságok által hozott, személyek jogát vagy jogos érdekét sértõ jogalkalmazói döntésekkel szemben. Az Alkotmánybíróság felhívja az Országgyûlést, hogy jogalkotói feladatának 2004. március 31-ig tegyen eleget.

Source: https://magyarkozlony.hu/hivatalos-lapok/1a74efc745ed8f3039f4f920428fc4c0a4859803/dokumentumok/fcce32e5832f0c9db073bda572c783c909cc2f23/letoltes